बाबा रामदेव का आमरण अनशन अभी भी जारी है। उनकी बिगड़ती हालत को देखते हुए उन्हंे आपात चिक्त्सिा मुहैया कराया जा रहा है। किन्तु इस नाजुक और चिन्ताजनक स्थिति में भी सरकार अपनी सामंती पाश्विकता को नहीं त्याग पा रही है। सरकारी खेमे से आने वाले बयान हतप्रभ करते हैं; उनकी आन्तरिक कुंठा और मानसिक विक्षिप्तता को द्योतित करते हैं। यूपीए सरकार यह भूल रही है कि यह समय जय-पराजय की नहीं है। सच की तस्वीर पूरे शिद्दत के साथ स्वीकारने की है। जीवनमूल्य के आधार पर अपनी आस्था व्यक्त करने में प्रवीण भारतीयों के लिए काले धन की वापसी की दिशा में ठोस एवं सकारात्मक पहल किए जाने की जरूरत है। नहीं तो, यह समय भारतीय लोकतंत्र में सिद्धांत और विचारधाराओं के अन्त का है। यह एक ऐसी पार्टी के ख़ात्मे का वक्त है जिसमें विचारवेत्ता तो सभी हैं, लेकिन विचार आयातीत या फिर दुर्भिक्ष के शिकार हैं। अंग्रेजी बोल बोलने वाले कांग्रेसी युवराज राहुल गाँधी की औकात इस घड़ी पार्टी में क्या और कितनी है; इसे और विज्ञापित करने की जरूरत नहीं है।